b'\n_START_ARTICLE_\nClann Z\xc3\xba\n_START_SECTION_\nBiografia\n_START_PARAGRAPH_\nClann Z\xc3\xba va ser una banda ecl\xc3\xa8ctica que barrejava diferents estils musicals com el punk, el rock, el folk celta, m\xc3\xbasica electr\xc3\xb2nica i fins i tot cl\xc3\xa0ssica. Amb aquesta fusi\xc3\xb3 van crear un so singular, \xc3\xa8pic i ple de potents sons atmosf\xc3\xa8rics, amb una instrumentaci\xc3\xb3 complexa i elaborada. \xc3\x89s un grup biling\xc3\xbce, les lletres de les seves can\xc3\xa7ons s\xc3\xb3n en angl\xc3\xa8s i irland\xc3\xa8s._NEWLINE_El grup va publicar el seu primer disc l\'any 2003, es titula Rua, editat amb el segell discogr\xc3\xa0fic G7 Welcoming Committee Records. El seg\xc3\xb3n disc que van editar va ser Black Coats & Bandages (G7 Welcoming Committee Records), realitzat el juny de 2004. Aquest seg\xc3\xb3n treball s\'allunya de la m\xc3\xbasica tradicional irlandesa i les influ\xc3\xa8ncies folk que havia caracteritzat el seu primer \xc3\xa0lbum. Tot i aquest canvi estil\xc3\xadstic, van mantenir i fins i tot ampliar l\'\xc3\xbas de la llengua irlandesa, amb dos can\xc3\xa7ons ("T-\xc3\xa9an B\xc3\xa1n" i "An Deireadh Sc\xc3\xa9al") cantades totalment en irland\xc3\xa8s._NEWLINE_La banda va anunciar la seva ruptura a la seva p\xc3\xa0gina web el mes de maig de 2005.'